NER วอลุ่มแน่น-พุ่งกระฉูด 7% แรงในรอบ 2 เดือน โบรกฯชี้ผลงาน Q4/61 แจ่มแนะซื้อเป้า 4.20 บ.
NER วอลุ่มแน่น-พุ่งกระฉูด 7% แรงในรอบ 2 เดือน โบรกฯชี้ผลงาน Q4/61 แจ่มแนะซื้อเป้า 4.20 บ. โดย ณ เวลา  15.08 น. อยู่ที่ระดับ 2.16 บาท บวก 0.14 บาท หรือ 6.93% ด้วยมูลค่าซื้อขาย 136.47 ล้านบาท
4 ก.พ. 2562

ผู้สื่อข่าวรายงานว่า บริษัท นอร์ทอีส รับเบอร์ จำกัด (มหาชน) หรือ NER ณ เวลา  15.08 น. อยู่ที่ระดับ 2.16 บาท บวก 0.14 บาท หรือ 6.93% ด้วยมูลค่าซื้อขาย 136.47 ล้านบาท ราคาหุ้นแรงในรอบ 2 เดือน โดยเทียบตั้งแต่หุ้นยืนที่ระดับ 2.16 บาท เมื่อวันที่ 15 พ.ย.61

บล.โนมูระ พัฒนสิน ระบุในบทวิเคราะห์ (29ม.ค.62) ราคาหุ้น NER ปรับตัวเพิ่มคาดว่าเพราะแนวโน้มผลการดำเนินงานที่ดีขึ้นในไตรมาส 4/61 มีมุมมองเป็นบวกคงแนะนำซื้อที่ราคาเป้าหมายปี 2019F 4.20 บาท (พีอีเป้าหมาย 13 เท่า)
คาดกำไรสุทธิในไตรมาส4/61 ที่ 149 ล้านบาท เพิ่มขึ้น 23% เทียบไตรมาสก่อนหน้าเพราะปริมาณขายยางเพิ่มขึ้นเทียบไตรมาสก่อนหน้า ขณะที่ GPM คงที่ เทียบไตรมาสก่อนหน้า นอกจากนี้คาดกำไรสุทธิ 438 ล้านบาทในปี 2561 เพิ่มขึ้น 95% เกิดจากการปรับสายการผลิตและคำสั่งซื้อของลูกค้าที่เพิ่มขึ้น ทำให้ปริมาณขายเพิ่มขึ้นชดเชยราคายางที่ลดลง
นอกจากนี้ GPM ดีขึ้นด้วย ส่วนปี 2019-20F คาดว่ากำไรสุทธิของ NER ยังมีการเติบโต โดย NER มีความต้องการของลูกค้ารองรับแผนการเพิ่มกำลังการผลิตในปี2019-20F แล้ว